વેસ્ટઈન્ડીઝમાં યોજાનાર આઈસીસી મહિલા ટી - 20 વર્લ્ડ કપ માટે ભારતીય ક્રિકેટ ટીમનું એલાન કરી દેવામાં આવ્યુ છે . શુક્રવારે બીસીસીઆઈએ પ્રેસ નોટ જાહેર કરીને આની જાણકારી આપી છે . 15 સભ્યોની ટીમની કમાન હરપ્રીત કૌરને સોંપવામાં આવી છે જ્યારે સ્મૃતિ મંધાનાને વાઈસ કેપ્ટન તરીકે જવાબદારી સોંપવામાં આવી છે . હાલમાં શ્રીલંકામાં ટી - 20 સીરિઝ રમનાર ટીમમાં માત્ર એક ફેરફાર કરીને આ ટીમ પસંદ કરવામાં આવી છે . 11 નવેમ્બરે પાક સામે ભીડાશે ભારતીય ટીમ છઠ્ઠા આઈસીસી મહિલા વર્લ્ડ ટી - 20 ટુર્નામેન્ટનું આયોજન 9 થી 24 નવેમ્બર સુધી વેસ્ટઈન્ડીઝમાં થશે . ભારતીય ટીમને ઓસ્ટ્રેલિયા , ન્યૂઝીલેન્ડ , પાકિસ્તાન અને આયરલેન્ડ સાથે ગ્રુપ - બી માં જગ્યા આપવામાં આવી છે . ભારતીય ટીમ આ ટુર્નામેન્ટની શરૂઆત ગયાનામાં ન્યૂઝીલેન્ડ સામે 9 નવેમ્બરે રમાનાર મેચથી કરશે . ત્યારબાદ તેનો સામનો 11 નવેમ્બરે પાકિસ્તાન સામે થશે . 15 નવેમ્બરે ભારતીય ટીમ આયરલેન્ડ સામે પોતાની ત્રીજી મેચ રમશે જ્યારે અંતિમ લીગ મેચ ટીમ 17 નવેમ્બરે ઓસ્ટ્રેલિયા સામે રમશે . આ પણ વાંચોઃ સુષ્માએ અધવચ્ચે છોડી સાર્ક દેશોની મીટિંગ તો અકળાઈ ગયુ પાકિસ્તાન મહિલા વર્લ્ડ ટી - 20 માટે ભારતીય ટીમ હરમનપ્રીત કૌર ( કેપ્ટન ) , સ્મૃતિ મંધાના ( વાઈસ કેપ્ટન ) , મિતાલી રાજ , વેદા કૃષ્ણમૂર્તિ , દીપ્તિ શર્મા , જેમિમા રોડ્રિગેજ , તાન્યા ભાટિયા ( વિકેટકીપર ) , પૂનમ યાદવ , રાધા યાદવ , અનુજા પાટિલ , એકતા બિષ્ટ , ડી . હેમલતા , માનસી જોશી , પૂજા વાસ્ત્રાકર અને અરુંધતી રેડ્ડી . આ પણ વાંચોઃ સબરીમાલા મંદિરમાં મહિલાઓના પ્રવેશ અંગે સુપ્રીમ કોર્ટના ચુકાદાની 10 મહત્વની વાતો